b'\n_START_ARTICLE_\n\xc4\x8cigav si?\n_START_SECTION_\nZgodba\n_START_PARAGRAPH_\nJakob Oven, biv\xc5\xa1i mornari\xc5\xa1ki pod\xc4\x8dastnik, v \xc4\x8dasu druge svetovne vojne be\xc5\xbei iz italijanskega tabori\xc5\xa1\xc4\x8da in na Primorskem i\xc5\xa1\xc4\x8de partizane, saj bi rad postal eden izmed njih. Tam se sre\xc4\x8da s starim prijateljem Jo\xc5\xbeetom, ki mu zaupa tajno nalogo obve\xc5\xa1\xc4\x8devalca in ga po\xc5\xa1lje v belo gardo. Odide v Ljubljano, kjer se prijavi med belogardiste in obi\xc5\xa1\xc4\x8de doma\xc4\x8de, ki ga imajo za izdajalca. Kot domobranec se izka\xc5\xbee, pridobi zaupanje nekaterih nadrejenih, povi\xc5\xa1ajo ga na mesto v organizacijskem \xc5\xa1tabu, medtem pa vestno opravlja svoje delo obve\xc5\xa1\xc4\x8devalca in podatke posreduje zvezi \xe2\x80\x93 partizanki Vidi. Sre\xc4\x8da Zlatko, ki jo je spoznal v Splitu, Zaljubljena sta drug v drugega, vendar se zveza med njima ne razvije, saj je dejstvo, da je Jakob domobranec, za Zlatko nepremostljiva ovira. Jakobova nova zveza postane partizan Vlado, ta mu sporo\xc4\x8di, da ga je Tito povi\xc5\xa1al v podporo\xc4\x8dnika. Na njegovo \xc5\xbeeljo ga premestijo v Sti\xc4\x8dno, od koder partizanom poro\xc4\x8da preko kr\xc4\x8dmarjeve h\xc4\x8dere Micke. Informacije dobiva od majorja, s katerim se je spoprijateljil. Partizani v bojih zdesetkajo domobrance. Jakoba po\xc5\xa1ljejo v Novo mesto, tu ga prime Gestapo in odvedejo ga v Ljubljano, od koder se opran suma vrne v Sti\xc4\x8dno. Domobranski bataljon kmalu zatem be\xc5\xbei proti Ljubljani, Jakob se skrivaj izmuzne in odide k partizanom. Za svoje delovanje prejme Partizansko zvezdo 3. stopnje in \xc4\x8din poro\xc4\x8dnika. Doma ga sedaj sprejmejo kot junaka, sprejme ga tudi Zlatka, to pa je za Jakoba najve\xc4\x8dja nagrada.\n_START_SECTION_\nKritike, polemike, literarna zgodovina\n_START_PARAGRAPH_\n"V skrajnost je nagnjenost do dramatskega, zapletenega fabuliranja narekovala partizansko detektivko \xc4\x8cigav si (1964)." (Paternu 1967, 371)'